双调・大德歌（四首）春
作者：关汉卿
朝代：元

paragraphs: 子规啼，不如归，道是春归人未归。
几日添憔悴，虚飘飘柳絮飞。
一春鱼雁无消息，则见双燕斗衔泥。
夏俏冤家，在天涯，偏那里绿杨堪系马？困坐南窗下，数对清风想念他。
蛾眉淡了教谁画？瘦岩岩羞带石榴花。
秋风飘飘，雨潇潇，便做陈抟睡不着。
懊恼伤怀抱，扑簌簌泪点抛。
秋蝉儿噪罢寒蛩儿叫，淅零零细雨打芭蕉。
冬雪纷纷，掩重门，不由人不断魂，瘦损江梅韵。
那里是清江江上村？香闺里冷落谁瞅问？好一个憔悴的凭阑人！。